ऑस्कर सर्वोत्कृष्ट अभिनेता पुरस्कार

ऑस्कर सर्वोत्कृष्ट अभिनेता पुरस्कार हा ॲकॅडमी ऑफ मोशन पिक्चर आर्ट्स अँड सायन्सेस द्वारे दरवर्षी दिला जाणारा पुरस्कार आहे. त्या वर्षी प्रदर्शित झालेल्या चित्रपटात प्रमुख भूमिकेत उत्कृष्ट कामगिरी करणाऱ्या अभिनेत्याला पहिल्या अकादमी पुरस्कारापासून हा पुरस्कार देण्यात आला आहे. हा पुरस्कार पारंपारिकपणे मागील वर्षीच्या सर्वोत्कृष्ट अभिनेत्रीच्या विजेत्याच्या हस्ते दिला जातो.

२०२३ पर्यंत सर्वोत्कृष्ट अभिनेत्याचा पुरस्कार ९६ वेळा आणि ८६ अभिनेत्यांना प्रदान करण्यात आला आहे. द लास्ट कमांड (१९२८) आणि द वे ऑफ ऑल फ्लेश (१९२७) मधील भूमिकांसाठी जर्मन अभिनेता एमिल जॅनिंग्ज हा पहिला विजेता होता. सर्वात अलीकडील विजेता ओपनहायमर (२०२३) साठी किलियन मर्फी आहे, जो हा पुरस्कार जिंकणारा पहिला आयरिश वंशाचा अभिनेता बनला आहे. इटालियन अभिनेता रॉबर्टो बेनिग्नी याने या श्रेणीतील लाईफ इज ब्युटीफुल (१९९७) मध्ये प्रथम बिगर-इंग्रजी विजेते झाला. डॅनियल डे-लुईसच्या नावावर सर्वाधिक तीन विजयांचा विक्रम आहे, तर इतर नऊ अभिनेत्यांनी दोनदा हा पुरस्कार जिंकला आहे. सर्वाधिक नामांकनांचा विक्रम स्पेन्सर ट्रेसी आणि लॉरेन्स ऑलिव्हिये यांच्या संयुक्तपणे नऊ आहे. जेम्स डीन हा मरणोत्तर या पुरस्कारासाठी  नामांकन मिळालेला एकमेव अभिनेता आहे. ५ व्या अकादमी पुरस्कारांमध्ये, फ्रेडरिक मार्चने वॉलेस बीरीपेक्षा एक मत जास्त मिळवले; पण त्यावेळच्या नियमांनुसार, हा या श्रेणीतील एकमेव संयुक्त पुरस्कार ठरला व दोन्ही अभिनेत्यांना पुरस्कार देण्यात आला. पीटर ओ'टूलने या श्रेणीतील सर्वाधिक आठ नामांकन मिळवून एकदाही पुरस्कार मिळवला नाही (जरी २००३ मध्ये, मानद ऑस्कर मिळाला होता).

 संदर्भ 

*
अभिनेता